इस ग्रां च रौह‌्ने आले गुप्ताई खानदानें दे कुसै बडके गी ‘मैह् दा खताब मिले दा हा ते ए परिवार चंगे तगड़े जिमींदारें दा होग गै बावा जित्तो ने इंदे कोला दुहार लेइयै कनका दा बीह् पाया हा जिस नेई मुकाई सकने कारण अज्जै तगर झिड़ी दे मंदरै दी चढ़तल काह‌्नेचा दा ए गुसाई परिवार गै लैदा ऐ। इंयां ग्रां दे बारे च लिखत ते मौख इनें क्हानियें च मिगी साम्प्रदायकता दी झलक दे सवाए होर किश लभदा। असली गल्ल ए ऐ जे इस ग्रां दा नां भांएं किश बी रेहा होग इस दा इतिहास इन्ना पराना ते सजीव ए जे चंद्रभागा दी तेज धारा इसी नेई मटाई सकी।